stanford-oval/wikipedia huggingface dataset:
מרטין גריקס
ביוגרפיה > 2012–2011: חתימה ב-Spinnin' Records

בשנת 2011, כאשר היה בן 15, גריקס פרסם בוטלג לשיר "Tonight" של אנריקה איגלסיאס, אשר התפרסם בבלוגים ידועים והגיע לידי חברת ההקלטות הידועה, Spinnin' Records, אשר הציעה לו חוזה הקלטות. לאחר החתמתו בחברה, הוא פרסם את הטרק הראשון שלו בחברה, "Keygen" ב-2012. בנובמבר, הרמיקס שלו לשיר של כריסטינה אגילרה, "Your Body", יצא לאור בגרסת הדלוקס של אלבומה השביעי Lotus כרצועת בונוס. שלושה ימים לאחר יציאת האלבום, פורסם טרק נוסף של גריקס, "BFAM", יחד עם כוכב עולה נוסף, ג'וליאן ג'ורדן, תחת תת-החברה המרכזית של Spinnin' Records, ‏Doorn Records, השייכת לסאנדר ואן דורן.
ביוגרפיה > 2013–2014: פריצת הדרך

בתחילת 2013, גריקס הוציא לאור מס' טרקים משותפים שבזכותם התפרסם, בפברואר את הטרק "Torrent" יחד עם סידני סמסון תחת חברת ההקלטות של טייסטו, Musical Freedom שהיא תת-חברה של 'Spinnin, וחודש לאחר מכן, במרץ, את הטרק "Error 404" יחד עם ג'יי הארדוויי בחברת ההקלטות Doorn ובמאי את הטרק "Just Some Loops" עם הצמד TV Noise בחברת ההקלטות המרכזית 'Spinnin.
הטרק שבזכותו גריקס התפרסם בעיקר הוא "Animals" שפורסם ב-16 ביוני 2013 ב-'Spinnin והפך ללהיט במצעדי המוזיקה באירופה ודורג במקום הראשון במצעד הסינגלים הבריטי הידוע ובמקום הראשון באתר beatport ובכך הפך לאמן הצעיר ביותר שדורג במקום זה. "Animals" גם זכה למעמד פלטינה במדינות רבות כגון בלגיה, גרמניה, אוסטרליה, בריטניה וגם על ידי איגוד תעשיית ההקלטות האמריקאי ולאלבום פלטינה כפול על ידי Music Canada. ב-13 בינואר 2014, פורסמו הרמיקסים ל-"Animals" בחברת ההקלטות SPRS (תת-חברה של 'Spinnin) שביניהם רמיקס טראפ של מרטין גריקס עצמו וויקטור ניג'ליו, רמיקס האוס של אוליבר הלדנס ו-2 רמיקסים מסגנון האלקטרו האוס, של Botnek ורמיקס של ג'יי רונקו.
ב-30 בספטמבר 2013, גריקס פרסם רמיקס לטרק "Project T" של סאנדר ואן דורן ו-דימיטרי וגאס ולייק מייק, שגם הוא דורג במקום הראשון באתר beatport ימים ספורים לאחר יציאתו.
הטרק השלישי של גריקס וג'יי הארדוויי, "Wizard", פורסם בתחילת חודש דצמבר וגם דורג גבוה במצעדי סינגלים והבולט ביניהם הוא במקום השביעי במצעד הסינגלים הבריטי. ב-17 במרץ 2014, חודשיים וחצי לאחר הוצאת הטרק המקורי, פורסמו הרמיקסים לטרק וביניהם רמיקס האוס של Tchami, רמיקסי אלקטרו האוס של מייק האוקינס ורמיקס של Tom & Jame וגם רמיקס טראפ של Yellow Claw.
במשך שנת 2014, גריקס שיתף פעולה עם אמנים כמו Firebeatz בטרק "Helicopter", עם דימיטרי וגאס ולייק מייק בטרק "Tremor", עם סאנדר ואן דורן ו-DVBBS בסינגל "Gold Skies", ב-"Turn Up The Speakers" עם אפרוג'ק וב-"(Virus (How About Now" עם MOTi.
ב-14 באוקטובר 2014, הוציא מרטין את הפרק הראשון של העונה הראשונה בסדרת הטלוויזיה "The Mattin Garrix Show" .
ב-8 במרץ מרטין גריקס פרסם את הטרק "Proxy" להורדה בחינם בערוץ הסאונדקלאוד שלו כאות תודה למעריצים שלו, אף על פי שהיה אמור להתפרסם ב-Spinnin' Records.
ב-8 ביולי 2014, הטרקים "Animals", ‏"Tremor", ‏"Gold Skies", ‏"Proxy" ו-"Wizard" יצאו לאור שנית במיני אלבום (EP) של גריקס שנקרא Gold Skies תחת היתר בלעדי של Spinnin' Records לחברת ההקלטות Silent Records ול-Republic Records, תת-חברה של חברת ההקלטות הידועה יוניברסל מיוזיק גרופ.
הסינגל המשותף "Set Me Free" של גריקס יחד עם יוצר המומבהטון, דילון פרנסיס, יצא לאור ב-6 באוקטובר 2014 כחלק מהאלבום של פרנסיס "Money Sucks, Friends Rule" בחברת ההקלטות קולומביה.
ביוגרפיה > 2015: עזיבת Spinnin' Records

ב-6 בפברואר 2015, גריקס הוציא לאור את הטרק "Forbidden Voices" תחת לוגו מסחרי חדש x+ שמייצג את האותיות x ו-t בשמו, Mar+in Garrix. ב-17 במרץ, הוציא לאור את הסינגל "Don't Look Down" יחד עם הזמר אשר. הקליפ של הסינגל השתתף בטקס פרסי המוזיקה של יוטיוב, ה-YTMA, ויצאו שתי גרסאות שלו: Towel Boy ו-Towel Girl.
ב-6 ביולי, יצא לאור הסינגל המשותף של גריקס עם הצמד Matisse & Sadko בשם "Dragon" וכעבור שבוע פורסם סינגל משותף נוסף בין השלושה שנקרא "Break Through The Silence".
ב-26 באוגוסט 2015, גריקס הודיע בעמוד הפייסבוק שלו כי הוא ביטל את חוזהו בחברת ההקלטות Spinnin' Records וחברת ההוצאה לאור המשויכת אליה, MusicAllStars. שנתיים לאחר מכן פסק בית המשפט ההולנדי לטובת גריקס והעניק לו את הזכויות על השירים שפרסם תחת חברות התקליטים.
באותה שנה היה שותף גריקס בהפקת "Waiting For Love", השיר המצליח ביותר של המפיק השוודי אביצ'י. בנוסף עבד עם הזמר המצליח אד שירן על שיר בשם "Rewind Repeat It" ואף ניגן אותו בהופעותיו. עם זאת השיר מעולם לא יצא לאור, וגריקס תלה את האשמה בחברת ההקלטות של שירן: "דחינו שחרור סינגלים אחרים שלי, אך חברת חברת ההקלטות של אד רצתה להוציא קודם שירים אחרים שלו, ובשלב מסוים לא שחררתי אף סינגל שלי במשך חמישה-שישה חודשים. זה מעצבן. אני לא חושב שאי פעם נשחרר את השיר".
ביוגרפיה > 2016–2017: הקמת STMPD והזכיות ב-DJ Mag

ב-4 במרץ 2016, לאחר חילוקי הדעות עם חברת ההקלטות Spinnin, הודיע גריקס על הקמת חברת הקלטות משלו בשם STMPD RCRDS. השם STMPD ניתן לחברה על-ידי גריקס כמחווה לאביו, שעבד בחברה לבולים ולחותמות.
השיר הראשון שיצא לאור תחתיה היה השיר שלו "Now That I've Found You" בשיתוף עם ג'ון מרטין ומיקל זיטרון (תחת השם John & Michel). ב-26 במאי יצא הסינגל השני "Lions In The Wild" בשיתוף צמד ה-DJ הבריטי Third Party.
ב-29 ביולי הוציא את "In The Name Of Love" בשיתוף עם ביבי רקסה. השיר זכה להצלחה רבה ברחבי העולם. בין ה-14 ל-20 באוקטובר שחרר גריקס שבעה קליפים למיני-אלבום "Seven", כאשר בכל יום הוא משחרר קליפ חדש. בין שיתופי הפעולה בשירים אלה היו Mesto, Jay Hardway ו-Matisse & Sadko.
ב-20 באוקטובר 2016, דורג גריקס במקום הראשון ברשימת 100 ה-DJ הטובים בעולם של המגזין הבריטי "DJ Mag". גריקס נחשב לדיג'יי הצעיר ביותר הזוכה בתואר הנכסף, בגיל 20 בלבד. באותה השנה, נכנס למערכת יחסים עם הדוגמנית ההולנדית שריל שריק.
ב-27 בינואר 2017 הוציא גריקס את הסינגל "Scared To Be Lonely" בשיתוף דואה ליפה. ב-7 באפריל הוציא את "Byte" עם ברוקס, ושבוע לאחר מכן את "There for You" בשיתוף עם הזמר היהודי-אוסטרלי טרוי סיון.
בפסטיבל טומורולנד 2017 הופיע גריקס בבמת STMPD תחת השם YTRAM (היפוך אותיות של Marty), וניגן תחתיו סט אשר מאופיין בטק-האוס ודיפ האוס. בסט אחר, תחת השם מרטין גריקס, השיק את הסולו "Pizza", וכמו כן את שיתוף הפעולה שלו עם דייוויד גטה "So Far Away" (אשר שוחרר רשמית ב-1 בדצמבר 2017).
באותו קיץ דורג גריקס בראש רשימת ה-DJ המרוויחים בעולם של מגזין פורבס, דגמן כפנים של חברת ההלבשה Armani Exchange וקיבל קביעות (Residency) לאותה שנה במועדון "Hï Ibiza" שבאי איביזה, ספרד. ב-21 באוקטובר 2017, בפסטיבל המוזיקה של אמסטרדם, הוכרז גריקס כזוכה בפעם השנייה ברציפות ברשימת 100 ה-DJ הטובים בעולם של DJ Mag.
ביוגרפיה > 2018–2019: Bylaw, הפציעה וסינגלים נוספים

ב-23 בפברואר 2018 שחרר גריקס את השיר "Like I Do", שיתוף פעולה שני שלו עם דייוויד גטה והשלישי עם ברוקס. יומיים לאחר מכן הוא הופיע בטקס הנעילה של אולימפיאדת פיונגצ'אנג. ב-20 באפריל 2018 גריקס שחרר את השיר "Game Over" עם המפיק Loopers.
ב-15 ביוני שחרר גריקס את השיר "Ocean" בשיתוף הזמר חאליד. ב-29 ביולי סגר את פסטיבל הטומורולנד 2018 עם שיר חדש ששוחרר מיד עם סיום הסט- "High On Life" בשיתוף הזמר בון.
גריקס הופיע בישראל לראשונה ב-10 בספטמבר בפארק הירקון, תל אביב. ב-14 בספטמבר, הוציא סינגל חדש עם ג'סטין מיילו בשם "Burn Out". השמעת הבכורה של אותו הסינגל התרחשה בישראל בשיתוף ג׳סטין מיילו, שעלה לבמה בהפתעה.
בין ה-16 ל-20 באוקטובר שחרר גריקס חמישה שירים חדשים אשר הרכיבו את המיני-אלבום "Bylaw" (בדומה למיני-אלבום "Seven"), ביניהם שיתופי פעולה עם התקליטן והמפיק Dyro ושירו "Waiting For Tomorrow" בו מתארח חבר להקת לינקין פארק מייק שינודה. גרסה נוספת של השיר שנגנזה בסופו של דבר כללה גם את סולן להקת לינקין פארק המנוח צ׳סטר בנינגטון, וזו נגנזה לאחר התאבדותו של צ׳סטר ב-2017.
ב-20 באוקטובר זכה גריקס בפעם השלישית ברציפות בתואר ה-DJ הטוב בעולם של מגזין DJ Mag.
בחודש יוני 2019 נפצע גריקס במהלך הופעה, כשניסה לבצע תרגיל קפיצה מול הקהל ונאלץ לעבור ניתוח ברגלו, לאחר שקרע את כלל רצועות הקרסול שלו, מה שאילץ אותו לקחת פסק זמן מהופעות ולטפל בעצמו, וכששב להופיע - הופיע תקופה לא מבוטלת עם סד לרגלו.
ב-16 ביולי 2019, הוציא, בשיתוף פעולה עם JRM, את הסינגל "These Are the Times". בנובמבר של אותה שנה הכריזו מרטין ובת זוגו שריל על פרידתם. באותה שנה ירד לראשונה מגדולתו כזוכה המקום הראשון במצעד הטופ 100 של המגזין DJ Mag, אותו הפסיד לצמד דימיטרי וגאס ולייק מייק.
ביוגרפיה > 2020-הווה: Sentio והחזרה לאור הזרקורים

בפברואר 2020, שחרר גריקס את הסינגל "Drown״, ובמאי של אותה השנה אירח את הזמר ג׳ון מרטין בסינגל "Higher Ground", שעבור הקליפ שלו ביקש גריקס בעמוד האינסטגרם שלו תמונות וסרטונים קצרים מרגעים מרגשים בחיי מעריציו לצורך הרכבת הקליפ לשיר.
בשנת 2021 יצאו בזה אחר זה הסינגלים "Pressure" בשיתוף הזמרת השוודית טובה לו, ולאחר מכן, ביום הולדתו ה-25, שחרר בשיתוף הזמר בונו, סולן להקת U2, את שיר היורו הרשמי של 2020 (שנדחה ל-2021 עקב מגפת הקורונה) ונקרא "We Are The People". לאחר מכן הוציא ברצף את שלושת השירים הבאים: "Love Runs Out" בשיתוף הזמרת סשה אלכס סלואן והראפר ג׳יי-איזי, "Diamonds" בשיתוף חבר ילדותו, המפיק והדיג׳יי ההולנדי ג׳וליאן ג׳ורדן, ו-"Won't Let You Go" בשיתוף צמד התקליטנים הרוסים מאטיס & סאדקו, שאף הופיעו מספר פעמים בישראל.
באפריל של שנת 2022 יצא אלבום הבכורה של גריקס באורך מלא הכולל 11 שירים שזכה לשם העמום והאמנותי Sentio, מילה המתארת רגש, חוויה וקיום בשפה הלטינית. הסינגל הראשון שיצא מתוכו בחודש מרץ של אותה שנה, בשיתוף דיג׳יי זד, נקרא "Follow" והוא גם השיר הראשון באלבום הכולל שיתופי פעולה רבים - בהם מאטיס וסדקו, ג׳וליאן ג׳ורדן, מסטו, ג׳סטין מיילו, דאבוויז׳ן ורבים אחרים. האלבום שזכה לביקורות חיוביות הוא שהשיב לגריקס את תהילתו וזיכה אותו ביושר במקום הראשון במצעד הטופ 100 של DJ Mag, לאחר 3 שנים רצופות בהן לא זכה בתואר הנכסף.
ב-15 ביולי 2022, שחרר גריקס סינגל נוסף בשיתוף היוצר DallasK והזמרת סשה אלכס סלואן שנקרא Loop ומדבר על מערכות יחסים רעילות. לאחר מכן, בדצמבר, שחרר בשיתוף הזמר JVKE את "Hero״ בסגנונות פופ-רוק ורוק אלטרנטיבי, שלא אופייניים לגריקס ולמפיקי EDM באופן כללי.
ב-2023, שחרר גריקס שני שירים בלבד - "Hurricane" ו-"Real Love", אך סגר את פסטיבל הטומורולנד בסט עטור פירוטכניקה ו״שואו״. באחד ביוני של שנה זו, הופיע בישראל בשנית בפארק הירקון מול קהל של כ-30 אלף איש.
בפברואר 2024, הוציא מרטין גריקס בשילוב הצמד Third Party, הזמר Declan J Donovan והזמרת Oaks את הדואט Carry You. גרסה אינסטרומנטלית של הקטע ללא המילים, שנקראה בעבר Flashlights, הייתה כבר במשך מספר שנים חלק בלתי נפרד מהופעותיו של גריקס. לאחר מכן, הוציא בשיתוף המפיק מסטו את השיר Breakaway, ואת Biochemical בשיתוף המפיק סת׳ הילס. באותה העת - פורסם שכל אלו, בתוספת שירים נוספים שעתידים לצאת - יהיו חלק ממיני-אלבום נוסף של גריקס בשם IDEM, ששוחרר רשמית עם צאת הקטע הרביעי והאחרון למיני-אלבום שנקרא Empty, בו לקחו חלק צמד המפיקים דאבוויז׳ן והזמר Jaimes.
בתאריך ה-7 ביוני 2024, שחרר מרטין את השיר “Wherever You Are” ביחד עם הצמד דאבוויז׳ן, איתם שיתף פעולה מספר פעמים בעבר.
ביום שישי ה-19 ביולי 2024, מרטין הוציא שיר נוסף הנקרא “Smile” בשיתוף Carolina Liar.
ב-18 באוקטובר 2024, הוציא את שירו Gravity בשיתוף Sam Vox ו-Jaimes.
בלילה שבין ה-19 ל-20 באוקטובר של אותה שנה, ניגן במסיבת AMF המתקיימת באמסטרדם, במקביל למצעד 100 הדיג׳יים הטובים בעולם של DJ Mag. באותה השנה הוכרז כזוכה המצעד בפעם החמישית.
בתאריך ה-22 בנובמבר, 2024, שחרר גריקס את השיר “Told You So” בשיתוף הזמרת Jex.
ביוגרפיה > פרויקטים צדדיים

בסוף 2013, פורסם טרק בשם Gamer של Bassjackers ו-GRX על ידי חברת ההקלטות Doorn Records ומיד לאחר פרסומו, הופצו שמועות וספקולציות ש-GRX זה מרטין גריקס ככל הנראה מכיוון שזהו מעין קיצור של שם המשפחה שלו Garrix, כגון טייסטו אשר משתמש בשם TST‏ (Tiesto). שמועות אלו אושרו על ידי ניקי רומרו בתוכנית הרדיו שלו, Protocol Radio. מספר טרקים נוספים שוחררו מאז שגם בהם מופיע גריקס תחת השם GRX.
שם אחר תחתיו מופיע גריקס הוא YTRAM (היפוך אותיות של Marty). ההופעה הראשונה של YTRAM הייתה בפסטיבל טומורולנד 2017 ומאז הופיע תחתיו מספר פעמים, אך בניגוד ל-GRX לא יצאו עד כה שירים תחת שם זה. הסטים שלו מאופיינים בסגנונות הטק-האוס והדיפ האוס והוא מבצע אותם כשהוא לבוש בקפוצ'ון שחור ומסכה.
פרויקט נוסף הוא הצמד Area21 (יחד עם המפיק והראפר מיג'ור) תחתיו הוציאו מספר שירים, כאשר הראשון שבהם, "Spaceships", נוגן על ידי גריקס בפסטיבל אולטרה מיוזיק 2016. הצמד מפיק שירים המאופיינים בסגנונות פופ, היפ-הופ, ופיוצ'ר באס.
דיסקוגרפיה > אלבומי אולפן

2022: Sentio
דיסקוגרפיה > מיני-אלבומים

2014: Gold Skies
2015: Break Through The Silence
2016: Seven
2018: BYLAW
2019: 2019 Remixed
2024: IDEM
דיסקוגרפיה > אלבומי אוסף

2017: The Martin Garrix Collection
2019: The Martin Garrix Experience
הערות שוליים

↑  Frank (2016-12-15). "DJ Martin Garrix Net Worth". Net Worth Updates (באנגלית אמריקאית). אורכב מ-המקור ב-2017-05-14. נבדק ב-2017-05-03.
↑  Martin Garrix Rides 'Animals' Up Dance Charts באתר בילבורד
↑  "Gold & Platinum: Garrix, Martin" באתר איגוד תעשיית ההקלטות האמריקאי
↑  "Canadian digital download certifications – Martin Garrix – Animals"
↑  Martin Garrix - Animals - The Remixes Part 1 באתר beatport
↑  Martin Garrix & Jay Hardway - Wizard - The Remixes באתר beatport
↑  ההודעה על עזיבת Spinnin' Records על ידי גריקס
↑  "Martin Garrix Says Ed Sheeran Collab Probably Won't Ever Be Released: Watch". Billboard. נבדק ב-2018-11-09.
↑  מרטין גריקס הוא הדיג'יי הכי טוב בעולם, באתר ‏מאקו‏, 20 באוקטובר 2016
↑  "Martin Garrix Debuts New House Alias YTRAM At Tomorrowland". Billboard. נבדק ב-2018-09-15.
↑  "Forbes reveals World's Highest-Paid DJs list for 2017". DJMag.com. 2017-08-15. נבדק ב-2018-09-15.
↑  "Martin Garrix Is the Face of Armani Exchange's Fall 2017 Collection". Billboard. נבדק ב-2018-09-15.
↑  "Martin Garrix Announced as Hï Ibiza, Ushuaïa Ibiza Beach Hotel Resident in 2017". Billboard. נבדק ב-2018-09-15.
↑  DJMag: מרטין גריקס הוא ה-DJ הטוב בעולם, נבדק ב-2018-09-15
↑  וואלה! תרבות‏, הדי ג'יי והיוצר מרטין גריקס יגיע לראשונה להופעה בישראל, באתר וואלה, 17 במאי 2018
1 2  Martin Garrix - Topic (2024-10-17), Gravity, נבדק ב-2024-10-19
↑  Instagram, www.instagram.com
↑  Nicky Romero - Protocol Radio 61 - GRX Is Martin Garrix באתר יוטיוב
| --- | --- |
בקרת זהויות :  BnF: cb16759885t (data)  GND: 1099995302  ISNI: 0000 0004 3481 0562  LCCN: n2016050557  MusicBrainz: 3e1f2ee4-16be-4406-bf18-6173840cf2b1  RERO: 02-A026534302  VIAF: 309560485   WorldCat (עם VIAF): 309560485 
הלוגו הרשמי של גריקס החל מ-2015
הופעה של גריקס בפסטיבל פלמסוס שבנורווגיה, 2018
פרס אינדפנדנט ספיריט לשחקן המשנה הטוב ביותר

| --- | --- |
 תיאור:  מצוינות בקולנוע עצמאי
 מדינה:  ארצות הברית ארצות הברית
 
טרוי קוטסור, הזוכה האחרון בפרס בשנת 2022
פרס אינדפנדנט ספיריט לשחקן המשנה הטוב ביותר היה אחד מפרס אינדפנדנט ספיריט השנתיים, המוענקים לסרטים עצמאיים בארצות הברית. הפרס הוענק לראשונה בשנת 1987, כאשר השחקן מורגן פרימן היה הזוכה הראשון בפרס, עבור תפקידו בסרט עיתונות שחורה. הפרס הוענק בפעם האחרונה בשנת 2022, כאשר טרוי קוטסור היה הזוכה האחרון בפרס, עבור תפקידו בסרט "CODA".
בשנת 2022, הוכרז כי ארבע קטגוריות המשחק יפסיקו להיות מוענקות בנפרד, ויוחלפו בשתי קטגוריות נייטרליות מגדרית, כאשר קטגוריות שחקן המשנה הטוב ביותר ושחקנית המשנה הטובה ביותר מוזגו לקטגוריה אחת בשם "ההופעה המשנית הטובה ביותר".
סטיב בושמי, וילם דפו ובניסיו דל טורו הם השחקנים היחידים שקיבלו את הפרס הזה יותר מפעם אחת, עם שתי זכיות כל אחד.
זוכים בולטים

לו דיאמונד פיליפס על לסניור באהבה
סטיב בושמי על כלבי אשמורת והעולם שבפנים
בניסיו דל טורו על החשוד המיידי ובסקיאט
ג'ייסון לי על לרדוף אחרי איימי
וילם דפו על צילו של הערפד והמגדלור
דניס קווייד על הרחק מגן עדן
וודי הרלסון על השליח
מתיו מקונוהיי על מג'יק מייק
ג'יי קיי סימונס על ויפלאש
בן פוסטר על באש ובמים
הערות שוליים

↑  Chapman, Wilson (23 באוגוסט 2022). "Spirit Awards to Implement Gender Neutral Acting Categories". Variety. נבדק ב-9 בספטמבר 2022. {{cite web}}:  (עזרה)
ישיבת תורה בתפארתה

| --- | --- |

 ישיבה
 השתייכות:  ישיבה ליטאית
 תקופת הפעילות:  חנוכה תשע"ד – הווה
 מייסדים:  הרב אהרן לייב שטיינמן
 בעלי תפקידים
 ראש הישיבה:  הרב יעקב סטפנסקי
 תלמידים
 :  כ-1000
 מיקום
 מיקום:  אלעד
 מדינה:  ישראל ישראל
 קואורדינטות:  32°03′11″N 34°56′41″E﻿ / ﻿32.052944444444°N 34.944861111111°E﻿ / 32.052944444444; 34.944861111111
  (למפת גוש דן מוגדלת) ישיבת תורה בתפארתה(למפת גוש דן רגילה) ישיבת תורה בתפארתה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת תורה בתפארתה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת תורה בתפארתה
 
נשיא מדינת ישראל יצחק הרצוג בביקור בישיבה, 2022
ישיבת תורה בתפארתה (מכונה "תפארתה" בהגיה עברית- "תפארתו" במלעיל) היא ישיבה גדולה חרדית-ליטאית באלעד. הישיבה נוסדה בשנת תשע"ד על ידי הרב אהרן יהודה לייב שטינמן עבור הבחורים ואנשי הצוות שפרשו מישיבת כנסת יצחק בחדרה. בישיבה לומדים כ-1100 בחורים רובם מהעיר בני ברק ומודיעין עילית.
רקע

הישיבה הוקמה על רקע המחלוקת בציבור הליטאי בין נאמני הרב שטיינמן לנאמני הרב שמואל אוירבך ובעקבות הזדהותם של ראש ישיבת חדרה, הרב ארנברג, והמשגיח, הרב טוביה נוביק, עם מפלגת בני תורה. לאחר שניסיונות פשרה לא הצליחו, הורה הרב שטיינמן להקים ישיבה חדשה והטיל על יעקב וירז'בינסקי, מנהל ישיבת אורחות תורה, את הניהול הלוגיסטי והגשמי של הישיבה החדשה. בעקבות כך עברו בהוראת הרב שטיינמן לישיבה החדשה כ-130 בחורים, ומצוות הישיבה עברו הרב אלעזר דוד אפשטיין (חתנו של הרב חיים קניבסקי), הרב רפאל גפן, הרב אפרים רוטשילד והרב אברהם ישעיהו סוקולובסקי.
הישיבה דוגלת בסגירות ובצמצום מהעולם שבחוץ שבא לידי ביטוי בתקנון האוסר על הבאת נגני mp3 כשרים לישיבה, וכן על הבאת פלאפון המשמש לשיחות בלבד, והאוסר נסיעה בטרמפים (על ידי אנשים שאינם בני תורה).
הקמת הישיבה

הישיבה הוקמה בה' בטבת תשע"ד בקמפוס קריית חינוך לבנים של הרב שאול דולינגר באשדוד. בזמן קיץ מונה הרב יעקב סטפנסקי, שכיהן בעבר כראש ישיבת אמרי צבי במודיעין עילית לראש הישיבה. באלול תשע"ה נוסף לצוות הר"מים הרב חיים יעקב כגן.
הרב רפאל גפן והרב דוד אפשטיין מכהנים כרמי"ם בשיעור א'. הרב אפרים רוטשילד והרב חיים יעקב כגן מכהנים כרמי"ם בשיעור ב'. ראש הישיבה הרב יעקב סטפנסקי מוסר שיעורים לבני שיעור ג' בימים ראשון, שני וחמישי - ובנוסף מוסר שיעור כללי לכלל התלמידים ביום שלישי בהיכל הישיבה.
ר"מ בקיאות הוא הרב מתתיהו זאב שציגל, וראש ה"קיבוץ" הוא הרב אברהם ישעיהו סוקולובסקי.
המשגיח הרוחני בישיבה הוא הרב נח פלאי, שכיהן קודם לכן כמשגיח בישיבת רבנו חיים עוזר. גם הרב זאב כַּהַן, ר"מ בישיבת מאור התלמוד, מוסר שיחות מוסריות בישיבה. כמשגיחים קטנים (מקקי"ם) מכהנים - הרב מרדכי הרשקוביץ בשיעור ב', הרב אורי דיקמן בשיעור א' והרב שמחה אקרמן. במשך תקופה שימש הרב יחיאל מאיר צוקר כמשגיח נוסף בישיבה.
באלול תשע"ד עברה הישיבה לאלעד וממוקמת בקרוואנים בקמפוס רחב ידיים בכניסה לעיר.
במרץ 2023 הונחה אבן הפינה למבנה קבע לישיבה.
הערות שוליים

↑  ישי יעקב, הנשיא הרצוג ביקר בישיבת תורה בתפארתה, באתר המחדש, ‏31 באוגוסט 2022
↑  אבי רבינא, ‏רישום בצל המשבר: כך יראו הישיבות הגדולות ב"זמן אלול", באתר כיכר השבת, 21 ביולי 2020
↑  הקונטרס המלא: "חדרה הישנה וחדרה החדשה", באתר בחדרי חרדים
↑  המשא ומתן בחדרה נכשל - תפתח ישיבה חדשה באתר בחדרי חרדים
↑  הגאון רבי יעקב סטפנסקי הוכתר לראש ישיבת תורה בתפארתה באתר חרדים 10
↑  אלי כהן, אלעד נרגשת: הגראי"ל והגר"ח צפויים להגיע - בחדרי חרדים, באתר בחדרי חרדים, 24 באוגוסט 2014
↑   ציוץ של ישראל כהן ברשת החברתית אקס (טוויטר), 22 במרץ 2023
↑  במעמד היסטורי ומרגש הונחה אבן הפינה לבניין פנימיית "תורה בתפארתה", באתר קוראים אלעד, ‏26 במרץ 2023
| --- | --- |
בקרת זהויות :  NLI: 987007382929905171  VIAF: 1743151717051013900003   WorldCat (עם VIAF): 1743151717051013900003
נמל תעופה בין-לאומי

נמל התעופה הבין-לאומי של סן פרנסיסקו בלילה
נמל תעופה בין-לאומי הוא נמל תעופה עם מתקני מכס וביקורת גבולות המאפשרים לנוסעים לנסוע בין מדינות ברחבי העולם. נמלי תעופה בין-לאומיים בדרך כלל גדולים יותר מנמלי תעופה מקומיים, והם חייבים לכלול מסלולים ארוכים יותר ובעלי מתקנים לקליטת מטוסים כבדים יותר כמו בואינג 747 ואיירבוס A380 המשמשים בדרך כלל לנסיעות ביו-לאומיות ובין-יבשתיות. נמלי תעופה בין-לאומיים מקבלים לעיתים קרובות גם טיסות פנים.
מבנים, תפעול וניהול הפכו יותר ויותר מתוחכמים מאז אמצע המאה ה-20, כאשר נמלי תעופה בין-לאומיים החלו לספק תשתית לטיסות אזרחיות בין-לאומיות. סטנדרטים טכניים מפורטים פותחו כדי להבטיח בטיחות ומערכות קידוד נפוצות המיושמות כדי לספק עקביות גלובלית. המבנים הפיזיים המשרתים מיליוני נוסעים וטיסות בודדים הם מהמורכבים והמקושרים בעולם. עד העשור השני של המאה ה-21, למעלה מ-1,200 נמלי תעופה בין-לאומיים עם כמעט שני מיליארד נוסעים בין-לאומיים יחד עם 50 מיליון טונות של מטען שעוברות דרכם מדי שנה.
היסטוריה

באוגוסט 1919, הונסלאו הית', בלונדון, אנגליה, היה נמל התעופה הראשון שהפעיל שירותים מסחריים בין-לאומיים סדירים. הוא נסגר והוחלף על ידי נמל התעופה קרוידון במרץ 1920. בארצות הברית, נמל התעופה העירוני דאגלס באריזונה הפך לנמל התעופה הבין-לאומי הראשון של אמריקה בשנת 1928.
בימים הראשונים של טיסות בין-לאומיות, התשתיות היו מוגבלות, "אם כי אם התעוררו בעיות במנוע היו הרבה מקומות שבהם מטוסים יכולים לנחות". מכיוון שמטוסים יבשתיים בעלי ארבעה מנועים לא היו זמינים לפעילות מעל המים ליעדים בין-לאומיים. סירות מעופפות הפכו לחלק מהפתרון. בקצה המרוחק של לקו הבין-לאומי הארוך ביותר (שהפך לקו הקנגורו), נמצאו אזורי נחיתה על המים במקומות כמו סורבאיה ובים הפתוח מול קופנג. בסידני, רוז ביי, ניו סאות' ויילס, נבחר כאזור הנחיתה של הסירות המעופפות.
נמלי תעופה בין-לאומיים משרתים לעיתים גם מטרות צבאיות וגם מסחריות וכדאיותם מושפעת גם מהתפתחויות טכנולוגיות. נמל התעופה של האי קנטון, למשל, באיי פניקס (קיריבטי), לאחר ששימש כנמל תעופה צבאי במהלך מלחמת העולם השנייה, שימש כתחנת תדלוק על ידי מטוסים מסחריים כמו קוואנטס שהציבו שם צוותי קרקע בסוף שנות ה-50. הופעתם בתחילת שנות ה-60 של מטוסי סילון כמו בואינג 707 עם הטווח לטוס ללא הפסקה בין אוסטרליה או ניו זילנד והוואי, גרמה לכך שלא היה צורך עוד בעצירה באמצע האוקיינוס השקט ונמל התעופה נסגר לשימוש מסחרי רגיל. נמלי תעופה בין-לאומיים אחרים, כמו נמל התעופה קאי טאק בהונג קונג, הוצאו משימוש והוחלפו כשהם הגיעו לקיבולת או שההתקדמות הטכנולוגית הפכה אותם לבלתי-מספקים.
עיצוב ובנייה

הקמה ותפעול של נמל תעופה בין-לאומי תלויה במערך מסובך של החלטות המושפעות מטכנולוגיה, פוליטיקה, כלכלה וגאוגרפיה, כמו גם מהחוק המקומי והבין-לאומי. תכנון נמל תעופה גם לתנועה פנים-ארצית או כ"לא-מרכזי" דרש מלכתחילה תיאום נרחב בין המשתמשים לבעלי עניין – אדריכלים, מהנדסים, מנהלים וצוות – כולם צריכים להיות מעורבים. נמלי תעופה עשויים גם להיחשב כסמל לגאווה לאומית ולכן העיצוב עשוי להיות שאפתני מבחינה אדריכלית. דוגמה לכך הייתה נמל התעופה הבין-לאומי החדש מקסיקו סיטי, שנועד להחליף נמל תעופה שהגיע לתפוסה מלאה.
נמלי תעופה יכולים להיות בעלי מגדל פיקוח או ללא מגדל פיקוח, בהתאם לצפיפות התנועה האווירית ולכספים הזמינים. בגלל קיבולת גבוהה ומרחב אווירי עמוס, בנמלי תעופה בין-לאומיים רבים יש בקרת תעבורה אווירית באתר.
נמלי תעופה בין-לאומיים מסוימים דורשים בנייה של תשתית נוספת מחוץ לנמל התעופה, כגון בנמל התעופה הבין-לאומי הונג קונג, שכלל בניית רכבת מהירה וכביש מהיר למכוניות כדי לחבר את נמל התעופה לאזורים העירוניים של הונג קונג. בניית הנתיב המהיר כללה בניית שני גשרים (הגשר התלוי טסינג מא וגשר הכבלים קאפ שוי מון) ואת דרך מא וואן באי מא וואן לחיבור הגשרים. כל גשר נושא תנועת רכבות ורכבים.
תפעול וניהול

לנמלי תעופה בין-לאומיים יש קשרים מסחריים עם חברות תעופה ונוסעים מרחבי העולם ומספקים שירותים רבים. רבים משמשים גם כבסיסים, או מקומות שבהם טיסות לא ישירות עשויות לנחות ונוסעים עשויים להחליף מטוס, בעוד שאחרים משרתים בעיקר טיסות ישירות מנקודה לנקודה. הדבר משפיע על גורמי עיצוב נמל התעופה, לרבות מספר ומיקום הטרמינלים וכן על זרימת הנוסעים והמטען בין אזורים שונים בנמל התעופה. נמל תעופה המתמחה במעבר מנקודה לנקודה יכול לכלול טרמינלים בין-לאומיים ופנים-ארציים, כל אחד בבניין הנפרד שלו מצוידים במתקני טיפול כבודה נפרדים. עם זאת, בנמל תעופה מרכזי, החללים והשירותים משותפים.
הנהלות נמלי תעופה צריכות לקחת בחשבון מגוון רחב של גורמים, ביניהם הדרישות הטכניות של מטוסים, יחסי נמל תעופה-חברות תעופה, שירותים לנוסעים והשפעות אבטחה ואיכותיות.
תפעול וניהול > תקנים

תקנים טכניים לנוהלי בטיחות ותפעול בנמלי תעופה בין-לאומיים נקבעים בהסכמים בין-לאומיים. הארגון יאט"א שהוקם ב-1945, הוא איגוד חברות התעופה. הארגון הבין-לאומי לתעופה אזרחית (ICAO) הוא גוף של האו"ם שיורש ועדות בין-לאומיות קודמות משנת 1903. שני הארגונים הללו שימשו לייצור תקנות על נמלי תעופה שלנמלי התעופה עצמם לא הייתה סמכות לדון בהם. בסופו של דבר זה עורר נושא שלם של פוליטיקת נסיעות אוויריות. בינואר 1948, 19 נציגים מנמלי תעופה מסחריים שונים בארצות הברית נפגשו לראשונה בניו יורק כדי לחפש פתרון לבעיות נפוצות שעמדו בפניהם, מה שיזם את הקמת מועצת מפעילי נמלי התעופה, שלימים הפכה למועצה הבין-לאומית לנמלי התעופה – צפון אמריקה (ACI-NA). קבוצה זו כללה נציגים מבולטימור, בוסטון, שיקגו, קליבלנד, דאלאס, דנוור, דטרויט, ג'קסונוויל, קנזס סיטי, לוס אנג'לס, ממפיס, מיאמי, מיניאפוליס-סיינט פול, ניו יורק-ניוארק, פילדלפיה, פיטסבורג, סנט לואיס, סן פרנסיסקו וושינגטון.
תפעול וניהול > לוגיסטיקת טיסה

לנמלי תעופה בין-לאומיים יש פעולות נרחבות בניהול לוגיסטיקת טיסה, כגון פיקוח טיסה. השירות האחרון ניתן על ידי בקרים קרקעיים המתאמים ומכוונים כלי טיס על הקרקע ובאמצעות מרחב אוויר המבוקר על ידי הבקרים הללו. בקרת תעבורה אווירית מספקת גם שירותי ייעוץ לכלי טיס במרחב אווירי לא נשלט.
תפעול וניהול > מכס והגירה

בנמלי תעופה עם טיסות בין-לאומיות יש מתקני מכס והגירה, המאפשרים זכות כניסה. אלה משתנים עם הזמן אך בדרך כלל מוגדרים בחוק. עם זאת, מכיוון שלחלק מהמדינות יש הסכמים המאפשרים טיסות המשך ללא מכס והגירה, מתקנים כאלה אינם מגדירים נמל תעופה בין-לאומי.